safouaneb/arywiki huggingface dataset:
تاغماريت

تاغماريت اولّا امازيغية غمارة هي لوغة امازيغية دلاطلس من لفرع ديال اللوغات لامازيغية دالشمال كاينة فلمغريب وكايهضرو بيها لغماريين اللي واصل لعدد ديالهوم ل10 الاف واحد. هاد اللوغة كاينة فالشمال ديال المغرب، مابين لقبايل دبني بوزرة وبني منصور. اللوغة مازال كاتدوز للصغار واخّا هي مصنفة باللي راها فخطر. كاتشبه تاغماريت لتاصنهاجيت اللي كاينة حدا كتامة. واخّا هكاك، واحد كايهضر بتاريفيت صعيب عليه يفهم تاغماريت. من لخواص اللي كاتفرّق تاغماريت على الريفية هي لستيعمال ديال ضرف لمكان dar (دار، بالدارجة: "عند") بلاصة ghar (غار) دالريفية، لجمع دلمؤنات اللي كايسالي ب-an (-اَنْ) بلاصة -in (-اِنْ)، ولغياب ديال الترخاف دلحرف اللولاني فلكلمة. لوضعية. اللوغة مازال كاتعتابر فخطر واخا لكبار مازال كايعلّمو اللوغة للصغار وكايهضر بيها 10 الاف واحد. هادشي يقدر يتْفسّر بلميساحة الصغيرة اللي كاينة فيها اللوغة ولستيعمال لكبير ديال الدارجة فلمغريب. النطق. الصوايت. كاينين فتاغماريت غير تلاتة دالصوايت ( a- وi- وu-)، بحالها بحال لعربية ولوغات امازيغية خرة: لحروف. لغمارية فيها 44 حرف، لاغلبية فيهوم تقدر تكون فيه الشدّة. لقواعد. السميات. لاسماء فتاغماريت عندها بزّاف ديال لتيجاهات مشتاركة. لحرف لقبلاني a- ولّا i- ولّا u- (اَ- ولّا اِ- ولّا اُ-) كايعرّفو السمية لمدكّرة لواحدة. متال: arg'az (اَرْݣاز، "راجل"). بالنسبة للمؤنّات كاين ديما حرف قبلاني وواحد اخور فاللخر، بالشكل ديال ta-… -t (تا-… -ات). متال: tarbat (تارْبات، "بنت"). هادي هي الطريقة لمعروفة ديال التانيت دشي كلمة. السميات دلجمع دلمدكّار كايتصاوبو ب i-… -en اولّا i-… -an (اِ-… - َنْ اولّا ا-… - ْنْ). متال: irg'azen (اِرْݣازْنْ، "رجال"). بالنسبة لسميات دلجمع دلمؤنّات اشهر طريقة هيّ ti-… -an (تي-… - َنْ). متال: tirbatan (تيرْباتَنْ، "درّيات"). الضماير. تاغماريت فيها ضماير منفاصلة ديال لمفراد ولجمع. لفعال. لفعال فتاغماريت عندهوم حروف دالزيادة اللي كايمتلو لفرد، لجمع ووجهة النضار. فلجدوال متال ديال التصريف دلفيعل ara (ارا، بالدارجة "كتب"): النعوت. النعوت فلغمارية اما ماعندهش حرف لخراني -ø اللي كايميّز لمدكار لواحد، اوّلا -θ (-ث) اللي كايميّز لمؤنات لواحد ولجمع (مدكّار ولّا مؤنّات). لمتال كاين فلجدوال: لمعجم. متال ديال لكلمات اللي كاينين فتاغماريت: النوامر. كاتستعمل تاغماريت سيستيم ديال النوامر كايشبه لديال لوغات وحدين خرين. لارقام لوحيدة اللي بقات فلغمارية بلامازيغية هي yan (يان، "واحد") وyat (يات، "وحدة"). لماباقي دلارقام (من جوج ونتا/نتي طالع(ة)) جاي من الدارجة.
أمازيغية ليهود

لامازيغية دليهود (بلامازيغية: ⵜⴰⵎⴰⵣⵉⵖⵜ ⵏ ⵡⵓⴷⴰⵢⵏ "تمازيغت ن وُدايْن"، لعبرية: ברברית יהודית "برْبَريت يِهوديتْ") هي متغيرات هجينة ديال اللوغة كايهضرو بيها لامازيغ ليهود بصيفتها لوغة تانية ليهوم فلوسط ولجانوب دلمغريب، ويمكن قبل فالدزاير. لامازيغية دليهود هي (اولّا كانت) لوغة ديال لتيصال، حيتاش اللوغة اللولة اللي كانو كايهضرو بيها هي لعربية ليهودية. (كانو يهود اللي كايهضرو بلامازيغية ولاكين ماكانش عندهوم لسان ديالهوم. ) الناس اللي كانو كايهضرو بيها هاجرو لاسرائيل فلخمسينات والستينات. هاد اللوغة كانت مفهومة عند لامازيغ لخرين واخّا هي عامرة بكلمات من لعبرية ولحرف ديال السين s كاينطقوه بالشين š (كيما شي متغيرات ديال الدارجة ليهودية). الناطقين. تقريبا شي 145، 700 من 161، 000 يهودي مغريبي كانو كايهضرو بوحدة من اللوغات لامازيغية بحساب احصاء تدار ف1936. 25 الف منهوم كانو كايهضرو بيها بوحدها. التوزيع لجغرافي. لمجتمعات ديال ليهود فلمغريب فين كانو كايهضرو هاد اللوغة كانت ف: تنغير، ويجان، اساكا، ايميني، واد درعة، دمنات وايت بووُلّي فلمينطاقة اللي كاتهضر بتمازيغت وسط لمغريب فجبال لاطلس لمتوسط ولاطلس لكبير، وفايفران الاطلس الصغير، تيزنيت وايليغ فلمينطاقة اللي كاتهضر بتاشلحيت فسوس. ليهود كانو عايشين بين لامازيغ لقبليين، بزاف فنفس لڤيلاجات ومارسو الطقوس لقدام تاع لامازيغ ديال لحيماية. ݣاع اللي كانو كايهضرو بامازيغية ليهود خرجو من لمغريب من مورا ليستيقلال، وولادهوم كبرو وكايهضرو بلوغات خرين. ف1992 بقاو غير شي 2000 ديال الناطقين، غالبا فاسرائيل، وعلى لاقل كايهضرو بلعربية ليهودية. النطق. كاتميّز امازيغية ليهود بهاد الضواهير داللوغة: ليستيعمال. من غير ليستيعمال ديالها يوميا، كانو ليهود كايشرحو النصوص الدينية ديالهوم بهاد اللوغة، وكانت كاتكتب ولاكين غير بعض لمرّات بلحرف لعبري. شي صلوات كانو كايتݣالو بيها وكاين كتاب ديال لقصاص دعيد لفصح مكتوب بامازيغية ليهود. ميتال. تخاد من Galand-Pernet et al. 1970:121 (اللي براسو خداه من مخطوطة فتينغير):
تاصنهاجيت

تاصنهاجيت اولّا امازيغية صنهاجة دالسراير هي هي لوغة امازيغية دلاطلس من لفرع ديال اللوغات لامازيغية دالشمال كاينة فلمغريب وكايهضرو بيها لامازيغ دصنهاجة اللي كايسكنو فلجانوب ديال لمينطاقة دالريف. هاد اللوغة كاينة فكتامة فلغرب ديال لبلاصة اللي فيها تاريفيت فجهة طنجة تطوان الحسيمة. كايهضرو بيها شي 50 الف واحد على حساب احصائية تدارت فعام 2013. اللهجات. اللهجات ديال تاصنهاجيت هي: بني بشير، بني احمد، بني بونصر، بني جنوس، بني مسدوي، بني سدّات، سركات، كتامة وتاݣسوت.
ماليك

ماليك (ب نݣليزية King) هوّا لقب كيتعطا ل شخص دكر، تايحكم شي دولة ؤلا منطقة ؤلا مدينة، لموقابيل المؤنت ديالو هوّا ماليكة حاكمة. لّقب ديال ماليكة حافي كيقدر يتقصد بيه مرات لماليك، بلا ماتكون عندها سلطة فعلية. ف لمغريب مرات لماليك كتعتابر اميرة، ماشي مليكة. ف حالات خاصة، تقدر مرا ماليكة تاخد لقب ديال "ماليك"، بحال لحالة ديال لماليكة يادڤيڭا د پولونيا، لي رسمياً خدات اللقب ديال "ماليك د پولونيا". علا حساب سّياق زّماني ؤلا تّاريخي ؤلا سّياسي، لماليك ديال شي دولة يقدر يكون عندو حكم فعلي ؤلا غير شكلي، و يقدر يكون كيحكم مناطق جغرافية كبيرة ؤلا صغيرة، قبيلة وحدة ؤلا شعوب ب لملاين. ؤ يقدر يكون عندو القاب خرين لّي كيعبرو علا سّياق تّقافي ديال دّولة ؤلا صّلاحيات ديال لماليك، بحال امبراطور، سلطان ؤلا شاه. لماليك يقدر يلعب ادوار دينية، بحال يتّعتابر رب معبود، "ولد الرب" ؤلا عندو صيفة ربانية، خليفة د الله ف لارض، ؤلا امير د لمومنين. ف بزاف د التقافات، بحال عند لامازيغ قبل لاسلام، سيرتو ف مملكة موريطانية، لماليك كان كيتالّه مور ما يموت، ؤ كيولي رب معبود. اللقب ديال لملكية ف شمال افريقيا لقديمة هوّ اڭلّيد. نوطات لوغاوية.
ماسينيسا

ماسينيسا هوّا ماليك امازيغي عاش ف لّخر ديال لقرن 3 قبل لميلاد، حتال نص ديال لقرن 2 قبل لميلاد، ؤ معروف انه وحد لامازيغ نّوميديين ف مملكة وحدة تسمات نوميديا من بعد ما غلب لماليك سيفاكس ف 203 ق. م.
فك فوقاني

لفك لفوقاني ولا لعضم لماكسيلاري (ب، ب، ب)، هو من بين لعضام ديال لجمجمة و بالضبط د لوجه. هو اللي كايهز السنان الفوقانيين و كايدور ب النيف و كيلعب واحد الدور مهم فالعضان و لمضيغ. لاناطومي ديال لعضم. لفك لعلوي كايساهم ف التشكيل ديال لوربيط (ديك لبلاصة اللي مخشيين فيها العينين)، النيف و اللها (السقف ديال الفم) و كايهز السنان الفوقانيين. لفك الفوقاني تقدر تشبهو بالشكل ديال الصليب (علامة زائد) حيت كايتكون من ربعة ديال پروصيات: كيبحال العضم الجبهي، الفك الفوقاني كاين فالداخل ديالو واحد لخوية سميتها "الجيب الماكسيلاري". زيد على هادشي ان الفك الفوقاني كايشكل جوج حفرات: الشقة الاوربيطارية التحتانية، اللي كايديرها مع الجناح لكبير د السفينويد و ف نفس الوقت متقوب ب التقبة التحت الاوربيطارية. لپارتية الافقية اللي كاينة ف التحت ديال الفك: الپروصي پالاتان، كاتجمع مع لعضم الپالاتان اللي كاينة موراها باش يكوّنو اللها القاصح، اللي كايفرّق بين النيف و الفم.
تامودا

تامودا هيّا مدينة اترية قديمة بناوها لمور لامازيغ ف لقرن تالت قبل لميلاد، ؤ كانت عندها علاقات تجارية معا قرطاج. لموقع ديال هاد لمدينة كاين حدا تطوان لّي غالبا بناوها سّكان ديال تامودا ؤ هاجرو ليها ف لّخر ديال لعصر لقديم ؤ لبدية ديال لقرون لوسطانية. تّاريخ. مدينة تامودا غادي توصل ل لاوج ديالها ف لقرن لول قبل لميلاد فاش زداهرات تجاريا ؤ ولات مرسا نهري ؤ مركز تجاري مهم ف لبحر دّخلاني، ؤ كان شريك رئيسي ديالها هوّا ايبيريا، ب لخصوص ف لمنتوجات زّراعية. لعولاما ديال لاركيولوجيا بينو بلي هاد لفترة عرفات زديهار عمراني كبير، حيت كشفو علا بني ؤ حيوط ؤ طرقان تبناو ف ديك لفترة. تّرميم دّيجيطالي ديال لبني د تامودا من طاراف عولاما سپنيوليين، كيبيّن تّشابه لكبير ديالو معا لمعمار لمغريبي بشكل عام، ؤ بلي لمعمار لمغريبي لموري ديال لفترة لاسلامية ما هوّا غير ستيمرارية د لمعمار لموري ف لفترة لقديمة. تامودا غادي تولي طرف من اقليم موريطانية طنجية فاش رّومان غادي يحتلو مملكة موريطانية ف 40 ميلادية. ملي سّكان د لمدينة ناضو ف تورة ضد لحتيلال، لجيش رّوماني غادي يدمر لمدينة كاملة. ليكسوس حتا هيّا غادي يتم تّدمير ديالها ف نفس لفترة ؤ لنفس سّباب، ؤ ف لمدون بجوج رّومان غادي يديرو قشالي ديالهم باش يسيطرو علا دوك لمواقع. وخا لحركة د لبني ستامرات مورا داكشي، لمدينة ماعمرها غادي ترجع ل لزديهار لقديم ديالها. لبحت لاركيولوجي بيّن بلي رّومان دارو مركز ديال صيد د لبالينات ؤ لمعالجة ديالها ف تامودا. ف لقرن رابع لميلادي تامودا غادي تختافي من لوتايق رّسمية، ؤ ف لغالب هجروها سّكان ديالها قبل ؤلا فاش دخل لاسلام ل لمغريب. مدينة جديدة سميتها تيطّاوين (من بعد تبدلات سميتها ل تطوان) غادي تّبنا ف وقت ممعروفش ب تّحديد.
توارݣ

تّوارݣ (ب لعربية الطوارق، ب نݣليزية Tuareg، ب توارݣية Imuhaɣ/Imušaɣ/Imašeɣăn/Imajeɣăn) هوّا شعب امازيغي كيعيش ف صحرا لكبرى ف ليبيا، دزاير، نيجر، مالي، بوركينا فاسو، ؤ نيجيريا. كاينين دابا كتر من جوج د لمليون ديال تّوارݣ. هوما شّعب لامازيغي لوحيد لّي بقا محافض علا لكتبة لقديمة ب حروف د تيفيناغ.
رومان

رّومان (ب لاتينية Rōmānī) هوما شعب قديم عندو لوغة ؤ تقافة مشتاركين يعني كيشتاركو ف لهوية التقافية، ولاكين ماشي ب ضّرورة نفس لاصول لاتنية. لمعنى ديال "روماني" كيتبدل معا مرور تّاريخ، من تاسيس ديال مدينة روما ف جوايه 753 ق. م (تاسيس اسطوري) فاش كان لمصطلح كيعني "الناس ديال مدينة روما و النواحي"، ل لفترة د الجمهورية الرومانية لي كانت مركّزة سيرتو ف الطاليان و بعض لمناطق د ؤروپا و شوية ف شمال افريقيا، ل لامبراطورية الرومانية لي حكمات جميع لمناطق لي كاتطل على الساحل ديال لبحر الشامي، تال فاش طاحت لامبراطورية الرومانية الشرقية ف 1453، ملي لعتمانيين شدو لقسطنطينية (دابا اسطنبول). مابين لقرن التاني قبل لميلاد، تال لقرن لخامس لميلادي، سيطرو الرومان على بزاف د لمناطق د ؤروپا، شمال افريقيا، و الشرق لاوسط. و داكشي باش نتاشرات اللاتينية، و اتّرات ف بزاف د التقافات و اللوغات لمحلية ف دوك لمناطق. لمصطلح ديال "لامبراطورية لبيزنطية" و "لبيزنطيين" ختارعوه توارخيا غربيين باش يميّزو لفترة اللخرة ديال لامبراطورية الرومانية، لي تحوّلات عاصمتها من روما ل لقسطنطينية، و حيت حتا تقافياً ولّى عندها طابع يوناني كتر من ما هوّ روماني قديم. ولاكين الناس لي عاشو فيها كانو كيعتابرو راسهوم رومان. تاروميت. لمصطلح ديال "روماني" كيتخدم ليوم بشكل عام على واحد لفترة تاريخية، تقافة مادية، مناطق جغرافية، و هوية. وخا كاين رتيباط مابين لاستعمالات ديال هاد لمصطلح على هاد لمدى كامل و جميع هاد التمتلات، راه ف لواقع ماكانوش بحال بحال ف جميع لاوقات و لبلايص. التوارخيا ديال ليوم ف لعادة كيكون عندهوم راي على شنو هيّ "تاروميت" () من لمنضور ديالهوم، مي هاد لمصطلح اللاتيني براسو قليل فاش كان مخدّم ف روما لقديمة. كيما جميع لهويات، تاروميت كانت فليكسيبل، ديناميكية، و عندها بزاف د لوجوه. ص. 8 و ماعمّرها كانت مستاقرة ؤلا متطابقة. حيت لمجال د الرومان كان واسع بزاف و ستامر ل فترة طويلة د الزمان، ماكاينش شي تعريف بسيط ديال "تاروميت"، و تا ف الزمان لقديم كانو تعريفات مختالفين و متعارضين. ص. 4 وخا داكشي، كاينين عناصر لي بقاو تابتين بشكل عام ف اغلب لحالات. كاين لي كان كيشوف بلي الجغرافيا، اللوغة و لاتنية هوما الساس ديال تاروميت، و خرين كانو كيعتابرو بلي الجنسية الرومانية، التقافة و التصرفات هوما اهم الشروط باش يتّعتابر لواحد روماني.
تيتوس ليويوس

تيتوس ليوْيُوس ؤلا تيتوس ليڤيوس (ب لاتينية Titus Livius، ب نݣليزية Livy، ب لفرانساوية Tite-Live) (مزيود ف 64/59 ق. م. – مات ف 12/17 م) هوّا مؤرخ روماني كتب واحد من اهم لكتوبا علا تّاريخ ديال رّومان، لّي هوّا تّاريخ د روما.
تاريخ د روما (تيتوس ليويوس)

تّاريخ د روما ؤلا كتوبا من تّاسيس ديال لمدينة (ب لاتينية Ab Urbe Condita Libri) هوّا عمل ادبي ديال لمؤرخ روماني تيتوس ليويوس، كتبو ما بين 27 ؤ 9 قبل لميلاد. لكتوبا كيعاودو تّاريخ ديال لْامبراطورية رّومانية من لاسطورة ديال ايينياس ؤ لبني ديال روما، تال لعصر ديال ليويوس ف لحكم ديال لامبراطور اݣوسطوس قيصر. يالّاه 25% من هاد لعمل بقاو محفوضين حتال دابا (35 كتاب من بين 142 ف لمجموع).
بوكوس التاني

بوكوس تّاني (مات ف 33 ق. م. ) هوّا ماليك ديال موريطانية (لمغريب لقديم) من 49 تال 33 ق. م. ف لعهد ديالو وصلات مملكة موريطانية ل لاوج ديال تّيساع ديالها. ؤ هوّا ف نفس لوقت اخر ماليك من سّلالة لمورية ديال باݣا، حيت من موراه مابقا حتا حد من فاميلتو يخلفو. 8 سنين مورا ما مات، ف 25 ق. م. غادي ياخد لحكم يوبا لموريطاني ب لموافقة ديال اوݣوسطوس قيصر.
ماسيليين

لماسيليين (ب لاتينية Massylii) هيّا قبيلة ؤلا اجموع قبلي امازيغي كان ف لعصر لقديم ف لاراضي ديال شرق دزاير، تونس، ؤ شوية ف شمال غرب ليبيا. لماسيليين توحدو ف لقرن رّابع ؤلا لقرن تالت قبل لميلاد ف مملكة وحدة لّي كتسما عادة نوميديا شّرقية.
ماسيسيليين

لماسيسيليين (ب لاتينية Masaesyli) هيّا قبيلة ؤلا اجموع قبلي امازيغي كان ف لعصر لقديم ف لاراضي ديال غرب ؤ وسط دزاير ؤ شوية ف شرق لمغريب. لماسيسيليين توحدو ف لّخر ديال لقرن تالت قبل لميلاد تحت لحكم ديال لماليك سيفاكس.
إيبيريا

ايبيريا (ب نݣليزية Iberia) هيّا شبه جزيرة كاينة ف جنوب غرب اوروپا، كتشمل دول ديال سپانيا، لبرطقيز، اندورا، شوية من جنوب فرانسا، ؤ جبل طر لّي تابعة ل بريطانيا.
ݣايا (ماليك)

ݣايا ؤلا ݣالا (ب لاتينية Gaia ؤلا Gala) (مات ف 206 ق. م. ) هوّا ماليك امازيغي ديال لماسيليين ف نّص تّاني ديال لقرن تالت قبل لميلاد، ؤبات لماليك ماسينيسا لّي معروف بلي وحد مملكة نوميديا. بات ݣايا، لّي سميتو زيلالسن ماكانش ماليك، مي كان عندو منصب ديال شوفيط. مامعروفش مزيان شنو هاد لمنصب كان كايعني ف ديك لفترة ف لمدون ديال نوميديا.
لاكومازيس

لاكومازيس (ب لاتينية Lacumazes) هوّا ماليك امازيغي ديال لماسيليين (نوميديا شّرقية) شد لحكم ل مدة قصيرة ف 206 ق. م من بعد نقيلاب تّقتل فيه خوه لكبير لماليك كاپوسا. ف نفس لعام، غادي يجي ولد عمو ماسينيسا من ايبيريا ؤ غادي ياخد لحكم لّي اصلا من حقو حيت هوّا اكبر دكر ف لفاميلة لملكية. لاكومازيس ديك سّاع هرب لعند لماليك ديال لماسيسيليين سيفاكس.
سيفاكس

سيفاكس ؤلا صيفاقس (ب لاتينية Syphax) هوّا ماليك امازيغي ديال لماسيسيليين وحّدهم ف مملكة د نوميديا لغربية ف 215 ق. م. سيفاكس بدّل تّحالف ديالو شحال من مرة ف لحرب لبونيقية تانية، ؤ ف لّخر غادي يحارب معا قرطاج ؤ غادي يخسر ف معركة سيرتا لولة قدام تّحالف ديال رومان معا ماسينيسا ؤ باݣا.
مولوكا

مولوكا ؤلا مولوكاط ؤلا مولوتشا ؤلا مولوشا (ب لاتينية Mulucha، وبالامازيغية ليزناسنية تايزناسنيت ملويث []) هيّ سمية ديال واد قديم ف شمال افريقيا، كيرجحو لحرايفيا د تّاريخ بحال سطيفان ݣصيل ؤ ݣابرييل كامپ بلي هوّا واد ملوية ف لمغريب، مي كانو قتيرحات خرين بحال واد مقطع ف دزاير، ؤلا واد ملاق ف تونس. لاهمية ديال هاد لواد تاريخيا كتكمن ف كونو مدكور كا حد كيفصل ما بين مملكة موريطانية ف لوقت ديال لماليك باݣا حتال بوكوس لول، ؤ مملكة نوميديا، شّي لّي كياتر علا لفهم ديالنا ل لاحدات تاريخية ؤ لخريطة لجيوسياسية ديال شمال افريقيا ف داك لوقت. على حساب سطرابو، مولوكاط هوّا لحد لفاصل مابين بلاد "لموروصيوي" (لموريين) ؤ "لماصايسوليوي" (لماسيليين)، ؤ حدا لواد كان واحد لمرتفع مهجور ؤ ناشف من لما سميتو ميطاݣونيون. اول توارخي دكر واد مولوكا كان تيتوس ليويوس (لمعروف ب ليڤي)، لي الّف لكتاب ديالو التاريخ د روما مابين 27 و 9 قبل لميلاد. من بعد دكروه جوج كتوبا هوما تاريخ لبريطونيين () و تاريخ د ممالك بريطانيا () ب سمية مالوا ولّا مالڤا.
أطولول

لاطولول ؤلا لاطوليل ؤلا لاوطولاطاي (ب لاتينية Autolole، ؤلا Autolele، ؤلا Autolatae) هيّا قبيلة ؤلا اجموع قبلي امازيغي جيتولي كانت ساكنة فجنوب موريطانية الطنجية، كان موجود عل لاقل من لفترة ديال لحتيلال روماني ل شمال افريقيا، ف لجنوب ديال اقليم موريطانية طنجية. يعني تقريبا فالمناطق اللي دابا كاينة بين الاطلس المتوسط والاطلس الكبير وسوس. هاد القبيلة كانت من لقبائل لامازيغية اللي دارت راسها فوجه الامبراطورية الرومانية، ورفضات الخضوع ليها، وهاد الشي خلاها تولّي رمز ديال المقاومة والاستقلال فالحقبة القديمة ديال شمال افريقيا. الاصل والتاريخ. لاطولول كانو من القبائل اللي كيتصنفو فالاطار ديال الجيطوليين (Getuliens)، وهما مجموعات امازيغية كانت ساكنة فالمناطق الصحراوية وشبه الصحراوية ما بين المغرب والجزائر وموريتانيا دابا. المصادر الرومانية ذكرتهم بزاف، ومن بينهم المؤرخ بطليموس وبلين الاكبر، اللي قالو بانهم كانو محاربين شجعان وما كيعترّفوش بالسيطرة الرومانية. هاد القبيلة كانت كتعيش حياة نصف رحلية: يعني عندهم القوافل والرعي ولكن تاني الفلاحة فالمناطق اللي فيها الوديان. وكان عندهم تنظيم اجتماعي متطور بزاف مقارنة مع بعض القبائل الاخرى، بحيث كان عندهم زعيم قبلي كيتشاور مع الشيوخ ديال الفروع. المؤرخين تذكرو ان لاطولول ربما كانو مساهمين فالتجارة القديمة اللي كانت كتوصل الصحراء بالساحل المتوسطي، عبر القوافل اللي كدوز من تافيلالت ودرعة، وكان عندهم علاقات مع الشعوب اللي كيسكنو جنوب الصحراء. ومع توسّع النفوذ الروماني، كانو لاطولول كيديرو ثورات متكرّرة، وكيهاجمو المراكز الرومانية اللي كانت فالشمال، وهاد الشي خلا الرومان يعتبرهوم خطر دائم، خصوصا حيت كانو كيعرفو ممرّات الجبال والمسالك الوعرة. المقاومة ضد الرومان. فالفترة اللي بين القرن الاول والثاني قبل الميلاد، كانت قبيلة لاطولول من بين اللي قاومو الرومان بقوة. فبعض النصوص اللاتينية، كاين ذكر على معارك دارت فالمناطق الجبلية بين جيش روماني وقبائل امازيغية متحدة من ضمنهم لاطولول. هادو الناس ماكانوش كيعتمدو على الجيوش النظامية، ولكن على حرب العصابات، كيهجمو فالليل، وكيضربو فالممرّات، وكيستغلو الطبيعة الوعرة لصالحهم. كيقولو بعض الباحثين ان النساء ديال القبيلة كانو حتى هوما مشاركات فالحروب، وهاد الشي كيبين ان الثقافة ديالهم كانت كتعتابر المساواة فالمسؤوليات. من بعد، منين ضعف النفوذ الروماني، بقا اسم لاطولول كرمز ديال الشجاعة والحرية، وبزاف ديال القبائل اللي جات من بعد، كانت كتفتخر انها من اصل لاطولولي. الاثار اللي بقات كتشير ليهم كاينة فبعض المناطق الجنوبية، خصوصا فجهة خنيفرة وازرو، وبعض القبور اللي فيها نقوش قديمة بالخط الليبي الامازيغي. الثقافة والحياة اليومية. من ناحية الثقافة، لاطولول كانو معروفين بالصناعة التقليدية ديالهم، خصوصا الجلد، والنسيج، وصناعة السيوف والرماح. كانوا كيعرفو الزراعة، وكيديرو المواسم والاحتفالات اللي كتجمع الناس ديال القبيلة. الموسيقى والرقص كان عندهم دور كبير، وكيقولو ان بعض اشكال احيدوس اللي كاينة اليوم فالاطلس ممكن تكون عندها جذور قديمة عند هاد القبيلة. العقيدة ديالهم كانت امازيغية تقليدية فيها تقديس ديال الطبيعة، الجبال، والينابيع، وكانو كيتعاملو مع الموت بطقوس خاصة، كتخلّد اسماء الاسلاف، باش مايتنساوش. هاد الثقافة القبلية كانت كتشكّل اساس من اسس الهوية الامازيغية اللي مازالت حاضرة فالمغرب المعاصر.
ݣيتول

لجيتول ؤلا لݣيتول ؤلا لݣيتوليين (ب لاتينية Gaetuli) هيّا سمية عامة كانت كتطلق على شعوب امازيغية كتعيش ف صّحرا ديال شمال افريقيا ف لعصر لقديم، ف مناطق لّي دابا تابعة ل لمغريب، تونس ؤ دزاير. لمنطقة كانت بشكل عام كاتسمّا ڭيتوليا.
ليكسوس

ليكسوس ؤلا ليكس (ب لاتينية Lixus ؤلا Lixos ؤلا Lix) هيّا مدينة مورية امازيغية قديمة تّبنات علا سّاحل ديال لمحيط لاطلسي حدا لموقع ديال مدينة لعرايش ف لقرن تامن قبل لميلاد. ليكسوس لعبات دور كبير ف نشر تّاتير تّقافي ليوناني ؤ لفينيقي ف شمال افريقيا ؤ ف لمنطقة لغربية ديال لبحر دّخلاني، ؤ ساهمات ف تّحولات تّقافية ؤ سّياسية لي غادي تادي ل طّلوع ديال مملكة موريطانية. لموقع د ليكسوس كان بدا لبحت فيه لعاليم د لاركيولوجيا لفرانساوي هنري دو لا مارتينيير ف 1882. ليكسوس تنسجو عليها بزاف د لاساطير ؤ لحكايات، بحال بلي فيها كانت جّردة د لحوريات ديال تّفّاحات دّهبية، لي كيحرسها تنّين. تاريخ. لفترة لقبل-مورية. ليكسوس كانت موجودة كا مدينة من لعهد ديال لستيكشافات لفينيقية ف لقرن تّامن قبل لميلاد. ب سباب تّيجارة معا لفينيقيين لي جاو من مدينت صيدا (دابا ف لبنان)، ؤ لبعض منهوم ستاقرو ف لمنطقة، غادي تولي ليكسوس مدينة غنية بزاف، ؤ فيها طبقة جتيماعية مرفّحة ديال تّجار لي غالبا عندهوم ؤصول فينيقية، بحال مدون خرين ف لغرب ديال لميديطيراني، طانجا ؤ ݣاديس ف ايبيريا علا سابيل لميتال. لفترة لمورية. حتال سّقوط د قرطاج ف 146 قبل لميلاد، رّومان ماكانوش كيعرفو بزاف علا سّاحل لاطلاسي ديال لبحر دّخلاني. ف نفس لعام، غادي يصيفطو مهمة ستيكشافية، ب لقيادة ديال لمؤرّيخ ليوناني پوليبيوس. ف لعهد ديال لماليك يوبا لموريطاني، ليكسوس غادي تولي من اهم لمدون ف مملكة موريطانية، حيت غادي تساهم ب لخيبرة لميلاحية ديالها ف لستيكشافات ديال سّاحل لاطلاسي، ؤ ف تنشيط لحاراكة د لبيع ؤ شّرا، مابين لمراسي ديال موريطانية، ؤ لبحر دّخلاني. لفترة رّومانية. لبلان د لمدينة. لهديم ديال مدينت ليكسوس كيبيّن بلي كانت مقسّمة علا حومات صيناعية، ساكانية ؤ ادارية.
إيپيݣرافيا

ايپيݣرافيا (ب نݣليزية Epigraphy) هوّا مجال علمي داخل ف لاركيولوجيا، كيدرس نّقيشات لي مكتوبة على مواد قاسحة و دايمة، بحال لحجر، الرخام و لخشب. نّقيشة (ب نݣليزية inscription) ف لاركيولوجيا هيّا اي نص قديم مكتوب علا حجر، ؤلا طرف د لفخار، ؤلا شي مادة خرة دايمة.
أفرويوراسيا

افرويوراسيا (ولّا افرويوراسيا ولّا يورافراسيا)، و كايتكنّى عليها ݣزيرة د العالم، هيا يابسة داخلة فيها لقارّات افريقيا و اسيا و يوروپا. و هيا اكبر يابسة على لكوكب، و فيها اكبر عدد د السكّان. افرويوراسيا شاملة 84، 980، 532 كيلوميطر مربع لي هيا 57% من ارض لعالم، و ساكن فيها 6 مليار واحد لي هيا 86% من سكّان لعالم. تقسيمات. ف لعادة، افرويوراسيا كاتقسّم عند [[قناة السويس]] ل [[افريقيا]] و [[يوراسيا]] (و يوراسيا كاتقدر تقسم مازال ل [[ؤروپا|يوروپا]] و [[اسيا|اسيا]]). ولكن كاين تقسيم اخور ليوراسيا/شمال افريقيا و [[افريقيا لتحتصحراوية]] لسبايب تقافية و تاريخية. نقاط حدودية. هاده ليستة ديال نّقاطي لي ف اقصا شمال ولّا جنوب ولّا شرق ولّا غرب من اي بلاصة ف افرويوراسيا. افرويوراسيا (ب ݣزايرها). النقطة الشرقية: الديوميد الكبيرة، [[روسيا]] نّقطة الشمالية: [[راس فليݣالي]]، [[ݣزيرة رودولف]]، [[روسيا]] نّقطة الجنوبية: [[راس اݣولهاس]]، [[جنوب افريقيا]] نّقطة الغربية: [[ݣزيرة سانطو انطاو]]، [[الراس لخضر]] افرويوراسيا (بلا ݣزاير). نّقطة الشرقية: [[راس ديجنيڤ]]، [[روسيا]] نّقطة الشمالية: [[راس تشيليوسكين]]، [[روسيا]] نّقطة الجنوبية: [[راس اݣولهاس]]، [[جنوب افريقيا]] نّقطة الغربية: [[الراس لخضر]]، [[السينيݣال]] مصادر. [[تصنيف:افرويوراسيا| ]] [[تصنيف:جغرافيا]] [[تصنيف:افريقيا]] [[تصنيف:اسيا]] [[تصنيف:ؤروپا]] [[تصنيف:قارات]] [[تصنيف:مقالات فيها مصدر و 3000 بايت]] [[تصنيف:جغرافيا د افريقيا]] [[تصنيف:جغرافيا د ؤروپا]] [[تصنيف:النص الشرقي د لارض]] [[تصنيف:جغرافيا د اسيا]] [[تصنيف:سوپرقارات]]
سيستيم د الرينين-أنجيوطونسين-ألدوستيرون

سيستيم الرينين-انجيوطونسين-الدوستيرون، اللي كيتسمّا تا RAAS (Renin Angiotensin Aldosterone System)، هو واحد السيستيم هورموني موهيم فالفيزيولوجي ديال بنادم و البزوليات بصفة عامة، لهدف ديالو هو يشد لعبار ديال الطونسيو فالدم والتوازن بين لكمية دالملحة ولما فلبلازما، فهو اللي كايطلع لينا الطانسيو فحالة ماطاحت لينا. الضيطاي. سيستيم RAAS كايتكون من تلاتة ديال الهرمونات: •الرينين: هادي واحد الانزيم كاينتجوها لكلاوي من طرف لخلايا الزريعية اللي كاينة فالجهاز اللي حدا لݣلوميريلان ديال النيفرو، الدور ديالها هو انها كاتفرع الانجيوطونسينوجين(بروتين كاتنتجو لكبدة) ل انجيوطونسين 1. الرينين مكاتسيكريطاش غير هكاك مي خاصها اسباب، واللي اهمها هو الهبيط ديال الطانسيو الي كايديتيكتيوه مستقبلات ميكانيكية سميتها خلايا اللاسي اللي مقابلة معا الارطيريول الماجية، اولا لهبيط ديال لكونصونطراسيو ديال لملحة(الصوديوم +Na) فالدم و اللي كايديتيكتيوه خلايا لبقعة لكثيفة Macula Densa ديال التيو الملوي البعيد TCD. رد لبال : لاكسيو ديال الرينين ماشي ديريكت. •لونجيوطونسين 2: هاد لبروتين مكاتكونش خدامة فلحالة الطبيعية حيت كاتكون على شكل اونجيوطونسينوجين حتا كاتاكتيفيها الرينين للونجيوطونسين 1، ومن بعدها خاص بروتين خرا اللي تاكتيفيها للمرة التانية -فالريا هاد لمرة- واللي سميتها "لونزيم لمحويلة للونجيوطونسين ACE"، دونك كايولي عندنا لبروتين واجد. "- شنو كادير هاد لونجيوطونسينوجين 2؟ " لونجيوطونسينوجين 2 عندها بزاف ديال ليزاكسيو اهمها: كاتاكتيفي لينا لالدوسطيرون و كاتزيّر لاوعية باش طلع الضغط ديال الدم. •لالدوسطيرون: هادا هورمون كاتنتجو لقشرة ديال لغدة فوق لكلوية مورا ماتنغزها لونجيوطونسين 2، الدور ديالها هو انها كاتشجع الما باش يبقا فالدورة الدموية وكاطلع لمعاودة دشريب دالملحة من البولة اللولانية على مستوى النيفرو باش ترجع للدم، و بهاكا كاطلع نسبة لملحة فالدم وبالتالي كاطلع الطونسيو. واحد لهرمون كادير لعكس دلخدمة دهاد السيستيم، واللي سميتها لبراديكينين اللي حتاهيا كاينتجوها لكلاوي، و لهدف ديالها هو كاتوسع لعروق و كاتهبط لمعاودة دشريب ديال لملحة ولما من البولة اللولانية للدم دونك كاتهبط الطانسيو. ملخر، فهاد السيستيم كايتدخلو ربعة دلْعْضَا : لكلوة، الرية، لكبدة و لݣلونضة فوقكلوية. سبيطار. • الناس اللي طالعا ليهوم الطانسيو(بلعربية: ارتفاع الضغط الدموي، بلفرونسي: hypertension artérielle) ماخاصهومش ياكلو الملحة حيت كاطلّع الطانسيو. •الناس اللي عندهوم الفشل الكلوي(كايديرو الدياليز) عندهوم هاد السيستيم خاسر حيت الكلوة مكاتقدرش تنتج لينا الرينين وبالتالي الطونسيو كاتكون عندهوم طايحة و يقدرو يطيحو كوما بسبابها حيت الدم مكايقدرش يوصل بكمية كافية لدماغ ولا للمنطقة اللبية ديال لكلوة هاد جوج اعضاء حساسين بزاف للنقص ديال لوكسيجين.
الصحرا لمغريبية لغربية

الصحرا لمغريبية لغربية هي مجموع لاقاليم لجنوبية ديال لمملكة لمغرببية، و كاتكوّن من جوج جيهات: جهة لعيون ساقية لحمرا اللي سترجعها لمغريب من صبليون ف 1975 من بعد لمسيرة لخضرا، و جهة الداخلة وادي الذهب اللي سترجعها ف 1979. من ديك لوقت كاتحاول جبهة لپوليزاريو، لي كاتڭول بلي كاتدافع على لحق ديال تقرير لمصير د الصحراويين، و مدعومة من النظام ديال الدزاير، باش تاخد لاستقلال ديال هاد لمنطقة تحت الجمهورية العربية الصحراوية الديمقراطية لي تعلن عليها ف 1976. ف 31 اكتوبر 2025، صوّت مجلس لامن ديال لامم لمتحدة على قرار كيقضي باش جميع لاطراف ف النزاع على الصحرا يتفاوضو على اساس مقترح لحكم الداتي لي دارو لمغريب. جغرافيا ديالها. كاتوصل لمساحة ديالها ل 260. 000 كيلوميطر مربع و عندها تلاتة ديال لمدن كبرى: لعيون، الداخلة و السمارة. كايضور بيها موريتانيا ف الشرق و الجنوب و ف الغرب كايضور بيها لموحيط لاطلسي، ف الشمال كانلقاو جهة ݣلميم واد نون. هاد لمنطقة ف لمغريب عندها موناخ صحراوي لي كايتميز ب قلّت شّتا.